બીજી તરફ દશેરા ટેકરીની ટીમ સામે પણ ટાટા બોયઝ દ્વારા કેટલાંક વાંધા ઉઠાવાયા હતા. જોકે વાંધા ખાસ ગણકારાયા ન હતા. સ્પર્ધા દરમિયાન મટકીફોડ સ્પર્ધાએ શહેરીજનોમાં આકર્ષણ જમાવ્યું હતું. ગોવિંદાઓએ મટકીફોડ સ્પર્ધા જીતવા તનતોડ મહેનત કરી હતી. આખરે પુરૂષ વિભાગમાં ઉભરાટની ઈન્ડિયન આર્મીની ટીમ વિજેતા થઈ હતી. જેને 25 હજારનું રોકડ ઈનામ અપાયું હતું. મહિલા વિભાગમાં ટાટા બોયઝની બહેનોની ટીમ વિજેતા થઈ હતી. જેને 5 હજારનું ઈનામ અપાયું હતું. સ્પર્ધાને સફળ બનાવવા ગણેશ સંગઠન મંડળના પ્રમુખ કનક બારોટ, મહામંત્રી ભરત પરમાર સહિતની ટીમ ખડેપગે હાજર રહી હતી.